**GAIA: ZUMAIAKO UDALA. LANBIDEN BITARTEZ OFIZIAL IGELTSERO BAT ALDI BATERAKO KONTRATATZEKO PROZESUA. ETA ALDI BEREAN, LANPOSTUAN EDO PAREKOAK IZAN DAITEZKEEN LANPOSTUETAN SORTU DAITEZKEEN ALDI BATERAKO BEHARRAK BETETZEKO LAN POLTSA SORTZEA.**

LAN-ESKAINTZA LANBIDEN ARGITARATUKO DA. LAN-ESKAINTZAREN DOKUMENTUAN JASOTZEN DEN INFORMAZIOARI ONDORENGO INFORMAZIOA GEHITZEN ZAIO:

**LAN-ESKAINTZAREN ERANSKINA:**

**1- LANPOSTUAREN EZAUGARRIAK:**

Saila: Hirigintza, ingurumen eta obra eta zerbitzuak.

Lanpostua: Ofizial igeltseroa. Administrazio Bereziko Eskala. Zerbitzu berezietako azpieskala. Ofizioetako langileen klasea.

Taldea: C2. **Eskatzen den gutxieneko ikasketa maila: DBH graduatua.**

Indarrean dagoen lanpostuaren balorazioaren arabera: Urteko ordainsari gordina (antzinatasuna eta plusak aparte): 30796€.

Lanaldia: %100ekoa izango da.

Ordutegia: Ohikoa: 7:30-15:00 bitartean.

**Hizkuntza-eskakizuna: 2.HE.**

**Izendapenaren iraupena: Oposizio lehiaketa bitartez plaza behin betiko izaeraz betetzen den arte.**

**2- LANPOSTUAREN ARDURA NAGUSIAK:**

Obra eta zerbitzuetako arduradunaren menpe egonik, bai hierarkian eta bai eginkizunetan, lanpostuaren eginkizunak era ardurak honakoak izango dira:

* Espazio publikoetako igeltserotza lanak exekutatu: era guztietako igeltserotza lanak, urbanizazioetako elementu guztiak, zoladura ezberdinak jarri, zolatak, zintarriak, arekak, zangak, kutxatilak egin edo konpondu.
* Eraikin publikoak eta haien instalazio ezberdinetan matxurak konpondu eta mantenu lanak bideratu (ur hornidura, saneamendua, argi indarra, igeltseritza, arotzeria...) edo eraikuntza lan berriak bideratu: tabikeak, premarkoak, rekrezituak, igeltsua, morterua, alikatatuak, zoladurak…
* Euri uren sarean azpiegitura berritzeak burutu, zangak, hodiak betelanak, maldak, zoladurak eta babesteko elementuak, kutxatilak, markoak, tapak, klapetak… Euri ur sarean beharrezko mantenu lan guztiak eta garbiketa lanak egitea (klapetak, hodiak, kutxatilak...) eta matxurak direnean, hauek aurrera eraman brigada arduradunak zuzenduta, ofizial iturginarekin batera, dagozkion igeltseritza lanen ardura hartuz.
* Ur zikinen sarean azpiegitura berritzeak burutu, zangak, hodiak betelanak, maldak, zoladurak eta babesteko elementuak, kutxatilak, markoak, tapak… Ur zikinen sarean beharrezko mantenu lan guztiak eta garbiketa lanak egitea (klapetak, hodiak, kutxatilak...) eta matxurak direnean, hauek aurrera eraman brigada arduradunak zuzenduta, ofizial iturginarekin batera, dagozkion igeltseritza lanen ardura hartuz.
* Eraikin nahiz espazio publikoetako argi indar instalazioetan ofizial argiketariari lagundu, mantenu eta matxuren konponketa lanak burutu (lanpara aldaketak, erreaktantziak, arrankadoreak, driverrak, nodoak, etengailuak, semaforoak...), azpiegitura aldaketak, moldaketak, zangak, hodiak, kutxatilak, markoak, tapak eta bestelakoak burutuz, brigada arduradunak zuzenduta, dagozkion igeltseritza lanen ardura hartuz.
* Ur hornidura sarean azpiegitura berritzeak burutzeko edo daudenak konpontzeko ofizial iturginari lagundu, zangak ireki, betelanak egin, hodiak bota, pieza bereziak ezarri, babesteko elementuak exekutatu, kutxatilak, markoak, tapak, ur biltegietan lanak bideratu, eta instalazioetako elementu guztiak ezarri, brigada arduradunak zuzenduta, dagozkion igeltseritza lanen ardura hartuz.
* Espazio publikoetako seinalizazio lanak burutu: pintaketa lanak egin (zebrabideak, marra horiak, geziak...), trafiko, informazio edo bestelako seinaleak jarri eta mantenu lanak burutu.
* Hiri altzariak, haur jolasak eta bestelakoak kokatu eta mantendu: konponketa eta mantenu lanak egin edo berriak kokatu (piboteak, eserlekuak, paperontziak, haur jolasak...)
* Sailaren autoak edo furgonetak gidatu eta hauen mantenu prebentiboaz arduratu, egoera onean mantendu, konponketa txikiak egin eta erregaia bota.
* Sailaren lanetarako beharrezko materialak, herramintak, tresneria eta ekipoak kargatu eta deskargatu eta sailaren lanetarako beharrezko pertsonak, materialak, herramintak, tresneria eta ekipoak garraiatu.
* Brigada arduradunaren agindupean biltegiaren mantenuaz eta ordenaz arduratu: mantenurako beharrezko material, tresneri eta ekipoen pilaketa ordenatua, identifikazioa, kokapen egokia, sailkapena eta garbiketa.
* Mantenu lanerako beharrezko herraminta eta tresneriaren mantenu egokia, zaintza eta garbiketa.
* Brigada arduradunak edo saileko beste arduradunen batek horrela eskatzen duenean, lan parteak eta izandako gertakarien parteak idatziz bete eta entregatu.
* Agindutako lanak aurrera eramateko beharrezko antolaketa izan, lanpostuak duen mailaren arabera: materialak, herramintak, menpe dituen pertsonen antolaketa eta eginkizunen banaketa eta hauekiko ardura.
* Agindutako lanak aurrera eramateko beharrezko segurtasun neurriak hartu: bide seinalizazioa, obrak hesitu, beharrezko segurtasun neurri pertsonalak eta kolektiboak erabili...
* Zerbitzuaren hobekuntzan parte hartu, aldaketak, ideia berriak, material eta ekipo berriak eta bestelako proposamenak eginaz brigada arduradunari.
* Elkarlanean aritu beste langileekin, udalekoak izan edo ez izan, matxurak, larrialdiak edo arduradunak eskatzean.
* Agintzen zaion beste edozein funtzio bete beharko du, beti ere bere lanpostuaren mailarekin bat badator.

**3- HAUTAGAIEK BETE BEHAR DITUZTEN EZINBESTEKO BALDINTZAK:**

Aukeraketa prozesu honetan onartuak izateko eta, hala badagokie, parte hartzeko, hautagaiek, ondoko baldintza hauek bete beharko dituzte:

a) Europako Batasuneko estatu kideetakoren bateko herritarra izatea, Europako Batasunak egindako eta Espainiako estatuak berretsitako tratatu nazioartekoen bertutez langileen zirkulazio librea aplikatzekoa zaion estaturen bateko herritarra izatea edo Espainian legezko bizilekua duen atzerritarra izatea.

Parte hartu ahalko dute, era berean, espainiarren ezkontideek eta Europar Batasuneko beste estatu kide batzuetako herritarren ezkontideek, betiere zuzenbidez bananduak ez badaude, bai eta haren eta ezkontidearen ondorengoek ere, betiere era berean, zuzenbidez bananduak ez badaude, baldin eta hogeita bat (21) urtetik beherakoak badira edo, urte gehiagoko adina izanda ere, haien dependentziadunak badira.

b) Hamasei (16) urteak beteak izatea eskabidea aurkezteko epea amaitzen den egunean eta nahitaezko erretirorako gehieneko adina ez gainditzea.

c) Eskabideak aurkezteko epea amaitu baino lehen, gutxienez DBH graduatuarentituluaren jabe izatea edo eskuratzeko eskubideak ordaindurik edukitzea. Titulazioak atzerrikoak badira, haien homologazioaren egiaztagiria eduki beharko da.

d) **Euskarako tituluari dagokionez**, Herri Arduralaritzaren Euskal Erakundeak (HAEE) emandako **2. hizkuntza-eskakizuna (edo baliokidea den titulu edo ziurtagiria) edo gorako titulu edo ziurtagiri baten jabe izatea.**

e) Lanpostuen berezko egitekoak behar den bezala betetzeko gaitasun funtzionala izatea. Honako hau dagokion unean egiaztatu beharko du proposatutako hautagaiak.

f) Diziplinazko auzibide bidez zerbitzutik apartatua ez egotea, Administrazio Publikoei edo konstituzio-organoei nahiz autonomia-erkidegoetako estatutu organoei dagokienez, eta ebazpen judizialaren bidez gaitasungabetze erabatekoan edo berezian ez aurkitzea, ez enplegu edo kargu publikoak betetzeko, ez funtzionarioen kidegora edo eskalara iristeko, ez eta lan kontratuko enplegatuen kasuan, zerbitzutik apartatu edo gaitasungabetu duten lanpostuan langileak zituen eginkizunen antzekoak betetzeko. Beste estatu bateko herritarra bada, gaitasungabetua edo horren pareko egoera batean ez aurkitzea, eta bere estatuan egoera berean egonda, enplegu publikora iristeko eragozpen izango litzatekeen diziplinazko santziorik edo horren parekorik jasoa ez izatea.

g) Enplegatu publiko bihurtzea eragotziko dion bestelako ezgaitasunik edo bateraezintasunik ez izatea, dagozkien legezko xedapenak ezarritako baldintzetan.

Hautagaiek, deialdian onartuak izateko eskabideak aurkezteko epea amaitu baino lehen, beteta eduki behar dituzte baldintza horiek eta lanpostuaz jabetu arte bete.

Halaber, prozeduraren edozein unetan, epaimahaiak jakinez gero hautagaietako batek ez dituela betetzen deialdiak eskatzen dituen betekizunak edo baldintzak, hautagai hori prozeduratik kanpo geratuko da, berari entzun eta gero, eta hautaketa-prozesura deitu duen agintaritzari emango zaio horren berri, egun horretan bertan.

Hasiera baten, hautagaiek, eskabideetan jaso dituzten datuei lotuta geldituko dira. Hala ere, ida­tzi arrazoitu baten bidez, datuak alda­tzeko eskatu ahal izango dute, eskabideak aurkezteko ezarri den epearen barruan. Epe hori igaro ostean, ez da gisa honetako eskaerarik onartuko.

**4- HAUTAKETA PROZESUA:**

Hautaketa prozesua oposizio-lehiaketa bitartez izango da eta ondoren azaltzen den moduan garatuko da:

**OPOSIZIO ALDIA:**

Lehenengo ariketa: derrigorrezkoa eta baztertzailea: **55 puntu**

Ariketa honek gehienez 55 puntu izango ditu. Ariketa praktikoa izango da, kasu praktiko batzuk jarriko dira lanpostuaren eginkizunekin zerikusia duena izangaiak ebatzi beharko dituena. Ariketa gainditzeko beharrezkoa izango da gutxienez 22,5 puntu lortzea. (ariketa praktikoa idatzizkoa edo eskuz egitekoa izan daiteke).

Ariketa honetan, gai jakin batzuk idatziz garatzea dakarren beste edozein kalifikatzeko, epaimahaiak aintzat hartuko du, batetik, erantzunak zenbateraino diren zehatzak eta zuzenak, eta, bestetik, laburtzeko eta analisirako hautagaiak duen ahalmena, garaturiko ideien aberastasuna, eta, azkenik, ideia horien argitasuna eta azaltzeko zuzentasuna. Eskuz egindako lanetan, tresneria erabiltzeko abilezia, emandako lana burutzeko argitasuna, azkartasuna, segurtasun neurriak erabiltzea, txukuntasuna aztertuko dira.

Bigarren ariketa: hautazkoa eta ez baztertzailea: **15 puntu**

Entrebista pertsonal bat egingo da norberaren lan ibilbidearen inguruan eta bertan, gaitasun sozialak, taldean lan egiteko prestutasuna, arrazoitzeko gaitasuna… aztertuko dira.

**Oharra:**

**Oposizio aldiaren behin betiko emaitzak argitaratzearekin batera, 5 egun balioduneko epea emango da oposizio aldia gainditu duten hautagaiek, lehiaketa aldian, kontuan izatea nahi dituzten merezimenduak alegatzeko eta egiaztatzeko. Horretarako, www.zumaia.eus webgunean argitaratuko den eredua erabili beharko da.**

**LEHIAKETA ALDIA:**

Lan esperientzia: gehienez **25 punturekin** baloratuko da

1. **Obra zibilean** egindako lanengatik

Gehienez ere 17,5 puntu lortu ahal izango dira

- Ofizial 1. Igeltseroa: 0,5 puntu hilabeteko.

- Ofizial 2. Igeltseroa: 0,33 puntu hilabeteko.

1. **Eraikuntza obretan** egindako lanengatik

Gehienez ere 7,5 puntu lortu ahal izango dira

- Ofizial 1. Igeltseroa: 0,25 puntu hilabeteko.

- Ofizial 2. Igeltseroa: 0,17 puntu hilabeteko.

Formakuntza osagarria gehienez **5 punturekin** baloratuko da

1. Lanpostuaren funtzioekin **zerikusi zuzena** duen formakuntza baloratuko da, administrazioak antolatu edo onartuak dituenak, honako balorazio irizpideen arabera:

* Goi mailako zikloa: 3 puntu
* Erdi mailako zikloa eraikuntzan edo obra zibilean: 3 puntu
* Errekurtso prebentiboa. Oinarrizko ikastaroa, gutxienez 50 ordu,1 puntu

Bestelakoak;

* + 6 - 20 ordu arteko irupena duen ikastaro bakoitzeko, 0,10 puntu.
  + 21 - 50 ordu arteko irupena duen ikastaro bakoitzeko, 0,25 puntu
  + 51 - 100 arteko iraupena duen ikastaro bakoitzeko, 0,50 puntu
  + 100 ordu baino gehiagoko ikastaro bakoitzeko, 1 puntu.

1. Lanpostuaren funtzioak betetzeko interesgarriak izan daitekeen formakuntza baloratuko da, iturgintza, argiteria… administrazioak antolatu edo onartuak dituenak, honako balorazio irizpideen arabera:

* Goi mailako zikloa: 1,5 puntu
* Erdi mailako zikloa, 1 puntu

Bestelakoak;

* + 6 - 20 ordu arteko irupena duen ikastaro bakoitzeko, 0,05 puntu.
  + 21 - 50 ordu arteko irupena duen ikastaro bakoitzeko, 0,12 puntu
  + 51 - 100 arteko iraupena duen ikastaro bakoitzeko, 0,25 puntu
  + 100 ordu baino gehiagoko ikastaro bakoitzeko, 0,5 puntu.

Ez da balioetsiko formakuntza bezala prozesuan sartzeko erabili den gutxieneko ikasketa titulua. Formakuntza baloratzeko, erakundeak emandako ziurtagiria aurkeztu beharko da, eta bertan, kurtsoaren iraupena zehaztu beharko du.

**Oharrak:**

1/ Lanbiden lan-eskaintza argitaratzen den egunaren aurreko egunerarte izango dira kontuan hartuko diren merituak.

2/ Hautagaiek, kontuan hartzea nahi dituzten merituen datuak Lanbiden eguneratu beharko dituzte, horiek hartuko baitira kontuan.

**3/ Meritu horiek, ondoren azaltzen den moduan egiaztatu beharko dira:**

Lan-esperientzia ziurtatzeko ezinbestekoa izango da erakunde pribatuaren kasuan kontratu laboralaren fotokopia aurkeztea eta erakunde publikoan kasuan berriz, erakundeak egindako ziurtagiria aurkeztea. **Bi kasuetan, esperientzia baloratu ahal izateko, bete den lanpostua eta kontratuaren edo izendapenaren iraupena modu egokian jaso beharko dira. Hortaz gain, Gizarte Segurantzak emandako bizitza laboral eguneratua aurkeztu beharko da.**

**Autonomo gisa egindako lanak** ziurtatzeko, Ekonomia Jardueren gaineko Zergaren ziurtagiria, lizentzi fiskalaren kopia, autonomoen erregimenean egindako kotizazio egiaztagiria eta egindako lan-profesionalen ziurtagiriak aurkeztu beharko dira.

Prestakuntza, ikastaroak eman dituen erakundearen ziurtagiriarekin egiaztatu beharko da eta orduen iraupenaren arabera baloratzen diren ikastaroen kasuan, bertan, ikastaroen iraupena orduetan zehaztu beharko da.

Zumaiako Udalean egindako lanak alegatu egin beharko dira, baina ez egiaztatu. Administrazio honek ofizioz zenbatuko ditu lan horiek. Gainerako administrazio publikoetan lanean egindako denbora administrazio haietako bakoi­tzak hori ziurta­tzeko duen ziurtagiri-ereduaren bidez egiaztatu beharko da.

Zenba­tzeko orduan, lana edo beharra lanaldi arrunteko jardunbidean egin bada, formula hauxe erabiliko da: laneko urte oso­tzat 360 egunekoa har­tzea eta laneko hil oso­tzat 30 egunekoa. Lan-ordutegi par­tzialeko edo lan-ordutegi murriztuko dedikazioen kasuetan, zenba­tze hori lanean edo beharrean benetan eskaini den dedikazio-denboraren propor­tzioan egingo da.

**Prestakuntzari dagokionez**, ikastaro zein tituluak baloratu ahal izateko, erakunde ofizialek edo haiek homologatutakoek emandakoak izan beharko dira. Ikastaroen kasuan, aurkeztutako ziurtagiriak, bakoitzaren iraupena jaso beharko du. Ordu kopurua jasotzen ez badu, ikastaroa ez da kontuan hartuko.

4/ Merituak toki hauetako batean aurkeztu behar dira:

- Zumaiako Udaleko erregistroan (Foruen plaza, 1 20750, Zumaia). Ordutegia: 7:45-14:30.

- Zumaiako Udalaren www.zumaia.eus egoitza elektronikoaren erregistro elektronikoaren bidez.

- Posta bulego batean: gutun azal ireki batean eraman behar da eskabidea postetxeko enplegatuak data eta zigilua jartzeko, aurkezteko epearen barruan. Horrela bakarrik ulertuko da eskabidea posta bulegoan utzi zen egunean izan duela sarrera Zumaiako Udaleko Erregistroan.

- Aplikagarria den araudiak dioen beste edozein eratan.

**5.- KALIFIKAZIO-EPAIMAHAIA:**

Merituak eta kasua bada, elkarrizketa, baloratuko dituen epaimahai kalifikatzailea:

-Zumaiako Udaleko obra eta zerbitzuetako teknikaria, epaimahaiburu gisa arituko dena.

* Zumaiako Udaleko zerbitzuetako enkargatua
* Beste udaletxe bateko zerbitzuetako arduradun bat edo ofizial igeltsero bat.

- Giza-baliabideen eta administrazio teknikaria, idazkari lanetan arituko dena.

Zumaian, 2020ko azaroaren 5ean